CELEX: 62017CN0257
Language: el
Date: 2017-05-15 00:00:00
Title: Υπόθεση C-257/17: Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 15 Μαΐου 2017 — C, A κατά Staatssecretaris van Veiligheid en Justitie

14.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/2
            
         Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 15 Μαΐου 2017 — C, A κατά Staatssecretaris van Veiligheid en Justitie
   (Υπόθεση C-257/17)
   (2017/C 269/03)
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   
      Αναιρεσείοντες: C, A
   
      Αναιρεσίβλητος: Staatssecretaris van Veiligheid en Justitie
   
      Προδικαστικά ερωτήματα
   
   
               1)
            
            
               Είναι το Δικαστήριο, λαμβανομένων υπόψη του άρθρου 3, παράγραφος 3, της οδηγίας 2003/86/ΕΚ του Συμβουλίου, της 22ας Σεπτεμβρίου 2003, σχετικά με το δικαίωμα οικογενειακής επανενώσεως (ΕΕ 2003, L 251, [σ. 12] και διορθωτικό ΕΕ 2012, L 71, [σ. 55]), και της αποφάσεως Nolan (EU:C:2012:638), αρμόδιο να απαντήσει στα προδικαστικά ερωτήματα του Ολλανδού δικαστή σχετικά με την ερμηνεία διατάξεων της οδηγίας αυτής σε υπόθεση η οποία αφορά το δικαίωμα διαμονής μελών της οικογένειας συντηρούντων οι οποίοι έχουν την ολλανδική ιθαγένεια, αν στο ολλανδικό δίκαιο ορίζεται ότι η οδηγία αυτή εφαρμόζεται άμεσα και ανεπιφύλακτα σε αυτά τα μέλη της οικογένειας;
            
         
               2)
            
            
               Πρέπει το άρθρο 15, παράγραφοι 1 και 4, της οδηγίας 2003/86/ΕΚ […] να ερμηνευθεί υπό την έννοια ότι αντιτίθεται σε εθνική ρύθμιση όπως η επίμαχη στις υποθέσεις της κύριας δίκης, βάσει της οποίας αίτηση για τη χορήγηση αυτόνομου τίτλου διαμονής σε αλλοδαπό, ο οποίος στο πλαίσιο οικογενειακής επανενώσεως διαμένει νόμιμα στο έδαφος κράτους μέλους για διάστημα που υπερβαίνει τα πέντε έτη, δύναται να απορριφθεί για τον λόγο ότι ο αλλοδαπός δεν έχει συμμορφωθεί με τα προβλεπόμενα στο εθνικό δίκαιο μέτρα ενσωματώσεως;
            
         
               3)
            
            
               Πρέπει το άρθρο 15, παράγραφοι 1 και 4, της οδηγίας 2003/86/ΕΚ […] να ερμηνευθεί υπό την έννοια ότι αντιτίθεται σε εθνική ρύθμιση όπως η επίμαχη στις υποθέσεις της κύριας δίκης, βάσει της οποίας η ημερομηνία ενάρξεως της ισχύος του αυτόνομου τίτλου διαμονής δεν μπορεί να είναι προγενέστερη της ημερομηνίας υποβολής της αιτήσεως;